**Pareiškėjai:**

Jurgita Kuzmickienė, a/k 47502230119, gim.1975-02-23, gyv. Taikos g. 136-8 Vilnius

Vitalij Kuzmickas, a/k 37011261066, gim. 1970-11-26, gyv. Smėlio g. 3-18, Vilnius

**VILNIAUS MIESTO APYLINKĖS TEISMUI**

Laisvės pr. 79A, LT-05274 Vilnius

**PRAŠYMAS**

2024-02-22

Vilnius

**Dėl** **santuokos nutraukimo bendru sutuoktinių sutikimu**

Mes, pareiškėjai Jurgita Kuzmickienė ir Vitalij Kuzmickas, sudarėme santuoką 1999-08-21 Vilniaus miesto Civilinės metrikacijos skyriuje (įrašo Nr. 2141).

Gyvenant santuokoje paaiškėjo, kad kaip sutuoktiniai nesugebame derinti tarpusavio norų ir poreikių, palaipsniui ėmėme vis mažiau vykdyti tarpusavio sutuoktinių pareigas, išsiskyrė mūsų požiūriai į gyvenimą, interesai, vienas nuo kito nutolome. Mūsų santuoka šio prašymo teikimo teismui dieną yra faktiškai iširusi, kaip šeima bendro ūkio nevedame, gyvename atskirus gyvenimus. Atkurti šiltus tarpusavio santykius nematome galimybės, mūsų santuoka neteko prasmės, todėl nusprendėme nutraukti santuoką bendru sutikimu.

Patvirtiname, jog yra visos CK 3.51 str. numatytos sąlygos santuokai nutraukti, t. y.:

* Nuo santuokos sudarymo praėjo daugiau nei vieneri metai (CK 3.51 str. 1 d. 1 p.);
* Esame sudarę sutartį dėl santuokos nutraukimo pasekmių (CK 3.51 str. 1 d. 2 p.);
* Abu esame veiksnūs (CK 3.51 str. 1 d. 3 p.).

Pareiškėjai jokių nei asmeninių, nei bendrų kreditorių neturi.

Pareiškėjai nepilnamečių vaikų neturi.

Turto pasidalijimo klausimą išsprendėme bendru sutarimu, laisva valia, Sutartyje dėl santuokos nutraukimo pasekmių nurodant, kaip turtas po santuokos nutraukimo dalijamas, kuriam iš asmenų atitenka. Laisva valia kiekvienas pareiškiame, kad dėl turto padalijimo tvarkos vienas kitam jokių pretenzijų neturime ir ateityje įsipareigojame nereikšti su tuo susijusių reikalavimų.

CK 3.72 str. 1 d. nustatyta sutuoktinio teisė reikalauti priteisti jam iš kito sutuoktinio išlaikymą. Ši teisė siejama su prašančiojo priteisti išlaikymą sutuoktinio turtine padėtimi. Būdami suaugę, išsilavinę ir gebantys savimi pasirūpinti žmonės, išlaikymo vienas iš kito nereikalaujame.

CK 3.69 str. 1 d. nustatyta, kad sutuoktinis po santuokos nutraukimo gali pasilikti savo santuokinę arba iki santuokos turėtą pavardę. Po santuokos nutraukimo pageidaujame palikti pavardes, atitinkamai vyro „Kuzmickas“ ir žmonos „Kuzmickienė“.

CK 3.54 str. 1 d. ir 4 d. nustatyta, kad teismas privalo imtis priemonių sutuoktiniams sutaikyti. Jeigu sutuoktiniai daugiau nei vienerius metus kartu bendrai nebegyvena arba termino susitaikyti nustatymas iš esmės prieštarautų vieno sutuoktinio ar jų vaikų interesams, taip pat kai abu sutuoktiniai reikalauja nagrinėti bylą iš esmės, terminas susitaikyti nenustatomas. Prašome termino susitaikyti neskirti, nes šeima yra faktiškai iširusi, išsaugoti santuoką jokių galimybių nėra.

Informuojame teismą, jog esame susipažinę su prašymu dėl santuokos nutraukimo bendru sutuoktinių sutikimu ir sutartimi dėl santuokos nutraukimo pasekmių, mums yra žinomas šių procesinių dokumentų turinys, šiuos procesinius dokumentus pasirašėme laisva valia, ką patvirtina kiekvieno iš mūsų parašas atitinkamame dokumente.

Remiantis CPK 83 str. 1 d. 12 p. esame atleisti nuo žyminio mokesčio mokėjimo.

**Vadovaudamiesi aukščiau išdėstytu bei CK 3.51 str., 3.52 str., CPK 541 str., TEISMO PRAŠOME:**

1. Santuoką tarp Jurgitos Kuzmickienės, a/k 47502230119 ir Vitalij Kuzmicko, a/k 37011261066, sudarytą 1999-08-21 Vilniaus miesto Civilinės metrikacijos skyriuje, įrašo Nr. 2141, nutraukti abiejų sutuoktinių bendru sutikimu.
2. Patvirtinti Šalių teikiamą sutartį dėl santuokos nutraukimo pasekmių.
3. Po santuokos nutraukimo palikti pareiškėjams turėtas pavardes, atitinkamai vyrui – „Kuzmickas“ ir žmonos „Kuzmickienė“.
4. Bylą nagrinėti iš esmės rašytinio proceso tvarka, šalims teismo posėdyje nedalyvaujant ir nenustatant termino susitaikymui.

**PRIDEDAMA:**

1. Sutartis dėl santuokos nutraukimo pasekmių;
2. Atstovavimo sutartis;
3. Santuokos liudijimas;
4. VĮ „Registrų centras“ išrašai apie pareiškėjų nekilnojamąjį turtą;
5. VĮ „Regitra“ pažymos;
6. Pažymos apie asmenų deklaruotas gyvenamąsias vietas;
7. Asmens dokumentų kopijos.

|  |  |
| --- | --- |
| Jurgita Kuzmickienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(vardas, pavardė, parašas)* | Vitalij Kuzmickas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(vardas, pavardė, parašas)* |